Есірткі қылмысымен ұсталған жасөспірімдердің саны қанша
DATE: 11:45, 19 Желтоқсан 2024 | GMT +5
TITLE: Есірткі қылмысымен ұсталған жасөспірімдердің саны қанша
URL: https://kaz.inform.kz/news/esrtk-kilmisimen-ustalgan-zhasosprmderdn-sani-kansha-84016d/
META: DATE: 11:45, 19 Желтоқсан 2024 | GMT +5
TOTAL WORDS: 134
AUTHOR(S):
TEXT: — Бүгінде есірткі қылмысымен 49 жасөспірім ұсталды. Қылмыстық атқару жүйесінің мекемелерінде 9 жасөспірім қамауда отыр. Олар сотталғанға дейін есепте тұрмаған және ақша табу мақсатымен қылмыс жасаған. Алматыда ондай адамдарды ұстауға арналған жалғыз колониямыз бар. Оларға дәрістер оқылып, есірткіні қолданудың салдары туралы түсіндіру жұмыстары жүргізіледі. Бұл жұмыстарға наркологтарды, психиатрлар мен үкіметтік емес ұйымдарды шақырамыз, — деді вицеминистр Сенат отырысында. Сондай-ақ, ол есірткі қылмысының салдары туралы түсіндіру жұмыстары қызу жүргізіліп жатқанын айтты. — Жалпы, жастар арасында нашақорлықтың алдын алу ісінде қолда бар ресурстардың бәрін, әсіресе үкіметтік емес ұйымдарды, БАҚ-ты және көпшіліктің әлеуетін пайдаланамыз. Бүгінгі таңда есірткіге қарсы 15 мыңнан астам іс-шара өткізілді. Оның ішінде білім беру ұйымдары мен жоғары оқу орындарында 1 миллионнан астам адам қамтылды, — деді Санжар Әділов. Айта кетейік, осыған дейін есірткі зертханасын жасаған 52 жастағы Қызылорда тұрғыны 12 жылға сотталғаны мәлім болды
